《香奁八咏 其一 黛眉颦色》
元代·凌云翰

春山低压不成妆，捲起珠帘认渺茫。鸳翠巧于愁里故，螺青难渺画时长。

从教西子倾吴国，肯使文君老蜀乡。莫指图中小颦处，恐惊胡马动渔阳。

作者简介：浙江仁和人，字彦翀。博览群籍，通经史，工诗。元至正间举人。洪武初以荐，授成都府学教授。后坐事谪南荒。有《柘轩集》。